चुनाव आयोग ने जारी किए निर्देश; 27 फरवरी को 85.35% वोट पड़े, नतीजे 2 मार्च को
Nagaland Vidhan Sabha (Assembly) Election 2023 - चुनाव आयोग ने नगालैंड के 4 जिलों के 4 पोलिंग बूथों पर आज यानी 1 मार्च को दोबारा मतदान करने का निर्देश दिया है
चुनाव आयोग के निर्देश पर बुधवार को नगालैंड के 4 जिलों के 4 पोलिंग बूथों पर दोबारा मतदान हुआ। इसमें जुन्हेबोटो, वोखा, मोन और नॉकलक पोलिंग बूथ शामिल हैं। 
 जनरल ऑब्जर्वर की रिपोर्ट के आधार पर आयोग ने यह फैसला लिया था। आयोग ने सोमवार को राज्य में हुई वोटिंग को अमान्य घोषित कर दिया है।
नगालैंड में सोमवार को 85.35% वोट डाले गए। राज्य में 60 सीटें हैं, लेकिन एक सीट से कांग्रेस प्रत्याशी के नाम वापस लेने के बाद 59 सीटों पर ही वोटिंग हुई। यहां भाजपा प्रत्याशी को निर्विरोध निर्वाचित घोषित कर दिया गया। चुनाव के नतीजे 2 मार्च को आएंगे।
नगालैंड में शाम 85.35% वोटिंग
नगालैंड के 16 जिलों की 60 में से 59 विधानसभा सीटों पर 27 फरवरी को वोटिंग हुई। शाम 5 बजे तक वोटिंग का आंकड़ा 85.35% रहा। यहां 10 फरवरी को अकुलुतो विधानसभा क्षेत्र से कांग्रेस के कैंडिडेट खेकाशे सुमी ने नामांकन वापस ले लिया था, जिसके बाद भाजपा कैंडिडेट कजेतो किनिमी को निर्विरोध निर्वाचित कर दिया गया। राज्य में कुल 13 लाख मतदाता हैं। वहीं, 183 कैंडिडेट चुनावी मैदान में हैं, जिसमें 4 महिला और 19 निर्दलीय कैंडिडेट शामिल हैं। इनके लिए 2,315 मतदान केंद्र बनाए गए थे।
नगालैंड में अभी नेशनल डेमोक्रेटिक प्रोग्रेसिव पार्टी की सरकार है। नेफ्यू रियो CM हैं। एनडीपीपी 2017 में अस्तित्व में आई थी। एनडीपीपी ने तब 18 और भाजपा ने 12 सीटें जीती थीं। दोनों दलों ने चुनाव से पहले गठबंधन किया था। सरकार में एनडीपीपी, भाजपा NPP और JDU शामिल हैं।
एग्जिट पोल में नगालैंड में भाजपा गठबंधन को बहुमत
नगालैंड में 27 फरवरी को मतदान हुआ था। वोटिंग के बाद सोमवार शाम को आए एग्जिट पोल्स नगालैंड में भाजपा गठबंधन को बहुमत का अनुमान लगाया गया है। यानी एग्जिट पोल्स के मुताबिक, भाजपा गठबंधन के सत्ता में लौटने का अनुमान है। पूर्वोत्तर के तीनों राज्यों के एग्जिट पोल देखने के लिए यहां क्लिक करें...
नगालैंड में चुनाव से जुड़ी ये खबर भी पढ़ें...
दिमापुर में PM मोदी ने कहा- कांग्रेस ने नॉर्थ-ईस्ट को ATM बना लिया था
प्रधानमंत्री ने नगालैंड के दिमापुर में 24 फरवरी को सभा की। उन्होंने यहां अपने संबोधन में नॉर्थ-ईस्ट को लेकर पहले की कांग्रेस सरकार की नीतियों पर जमकर हमला बोला। उन्होंने कहा- कांग्रेस ने नॉर्थ-ईस्ट को ATM माना हुआ था। सरकार का पैसा जनता तक नहीं, बल्कि करप्ट पार्टियों की तिजोरी में पहुंचता था। उन्होंने कहा कि कांग्रेस ने नगालैंड की सरकार को रिमोट कंट्रोल से चलाया। पूरी खबर यहां पढ़ें